98/200/EY: Komission päätös, tehty 4 päivänä maaliskuuta 1998, luvan antamisesta jäsenvaltioille sallia tilapäisesti viiniköynnöksen lisäysaineiston, joka ei täytä neuvoston direktiivin 68/193/ETY vaatimuksia, pitäminen kaupan



Virallinen lehti nro L 076 , 13/03/1998 s. 0037 - 0038



KOMISSION PÄÄTÖS, tehty 4 päivänä maaliskuuta 1998, luvan antamisesta jäsenvaltioille sallia tilapäisesti viiniköynnöksen lisäysaineiston, joka ei täytä neuvoston direktiivin 68/193/ETY vaatimuksia, pitäminen kaupan (98/200/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viiniköynnöksen kasvullisen lisäysaineiston pitämisestä kaupan 9 päivänä huhtikuuta 1968 annetun neuvoston direktiivin 68/193/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 14 artiklan, ottaa huomioon Itävallan esittämän pyynnön, sekä katsoo, että viiniköynnöksen tietyn kasvullisen lisäysaineiston direktiivin 68/193/ETY vaatimusten mukainen tuotanto on vuonna 1997 ollut riittämätöntä yhteisössä ja erityisesti Itävallassa, eikä sillä tämän vuoksi pystytä täyttämään kyseisen maan tarpeita, tätä kysyntää ei ole mahdollista kattaa tyydyttävällä tavalla käyttämällä aineistoa, joka täyttää kaikki edellä mainitussa direktiivissä vahvistetut vaatimukset, tämän vuoksi Itävallalle olisi annettava lupa sallia 31 päivään maaliskuuta 1998 sellaiseen luokkaan kuuluvan aineiston kaupan pito, johon sovelletaan väljempiä vaatimuksia, lisäksi muille jäsenvaltioille, jotka pystyvät toimittamaan Itävallalle tällaista aineistoa, olisi annettava lupa sallia tällaisen aineiston kaupan pitäminen tätä tarkoitusta varten, lupaa voidaan käyttää ainoastaan niiden kasvinsuojeluun liittyvien edellytysten ja vaatimusten mukaisesti, joista on säädetty neuvoston direktiivissä 77/93/ETY (2), sellaisena kuin se on viimeksi muutettuna direktiivillä 98/2/EY (3), ja erityisesti 4 päivänä maaliskuuta 1998 tehdyssä komission päätöksessä 98/201/EY (4), jossa annetaan jäsenvaltioille lupa säätää poikkeuksellisesti neuvoston direktiivin 77/93/ETY poikkeuksista Unkarista tai Romaniasta peräisin olevien Vitis L. -suvun kasvien osalta lukuun ottamatta hedelmiä, ja tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Itävallalle annetaan lupa sallia 31 päivään maaliskuuta 1998 alueellaan enintään 1 500 000:n sellaisten viiniköynnöksen varttamiseen tarkoitettujen 5BB- tai 5C-lajikkeiden perusrunkopistokkaiden kaupan pito, jotka on korjattu Unkarissa tai Romaniassa ja jotka eivät täytä direktiivin 68/193/ETY vakiolisäysaineiston varmennusta ja valvontaa koskevia vaatimuksia, seuraavin edellytyksin: a) päätöksessä 98/201/EY, jossa annetaan jäsenvaltioille lupa säätää poikkeuksellisesti poikkeuksia direktiivin 77/93/ETY säännöksistä Unkarista tai Romaniasta peräisin olevien Vitis L. -suvun kasvien osalta lukuun ottamatta hedelmiä, vahvistetut edellytykset ja vaatimukset täyttyvät, ja b) virallinen etiketti on ruskea ja siinä on merkintä "väljemmät vaatimukset". 2. Itävalta saa luvan sallia edellä mainituista varttamiseen tarkoitetuista perusrunkopistokkaista yhteisössä tuotettujen vartteiden kaupan pitäminen alueellaan, edellyttäen, että virallinen etiketti on ruskea ja siinä on merkintä "väljemmät vaatimukset". 2 artikla Muille jäsenvaltioille annetaan lupa sallia 1 artiklan mukaisesti pyynnön esittäneen jäsenvaltion ilmoittamiin tarkoituksiin alueillaan sellaisen aineiston kaupan pito, joiden kaupan pitoon on annettu lupa tämän päätöksen nojalla. 3 artikla Jäsenvaltioiden on ilmoitettava välittömästi komissiolle ja muille jäsenvaltioille lisäysaineiston määrät, joiden kaupan pito sallitaan niiden alueella tämän asetuksen mukaisesti. 4 artikla Tämä päätös on osoitettu kaikille jäsenvaltioille. Tehty Brysselissä 4 päivänä maaliskuuta 1998. Komission puolesta Franz FISCHLER Komission jäsen (1) EYVL L 93, 17.4.1968, s. 15 (2) EYVL L 26, 31.1.1977, s. 20 (3) EYVL L 15, 21.1.1998, s. 34 (4) Ks. tämän virallisen lehden sivu 39